Jong man in hof wat vermeende stroper skiet | Maroela Media
Richard Huma. Foto: Facebook
Hume het Woensdag vlugtig in die Malalane-landdroshof verskyn en is op borgtog van R5 000 vrygelaat.
Hy is Dinsdagaand in hegtenis geneem. Sy pa is John Hume, die bekende renoster- en buffelteler van die Laeveld.
Richard het glo Dinsdagaand 'n verdagte Ford Bantam-bakkie in die Mauricedale-wildreservaat gesien en vir die bestuurder aangedui om stil te hou. Die bakkie het egter weggejaag. Volgens kol. Leonard Hlathi, 'n polisiewoordvoerder, het Richard glo 'n skoot gevuur, waarna die bakkie tot stilstand gekom het.
Sabelo Maphungla (28), die bestuurder van die bakkie, is geskiet en gewond.
Die polisie het Maphungla, en twee passasiers, Siso Nkhosi (28) en Jabo Dlamini (38), in hegtenis geneem vir onregmatige betreding van privaateiendom, die onwettige jag van wild en die besit van wild. Dié verdagtes het ook in die hof verskyn. Twee ander passasiers kon daarin slaag om weg te hardloop en is nog soek.
Albei sake is tot 23 Oktober uitgestel.
Ek dog hul wil die renosters in ons land beskerm. Nou word jy "gevang" as jy hul wil beskerm. Weereens maak dit nie sin nie, soos so BAIE ander goed in die land(kan ook nie meer skryf "ons land" nie)
Belaglik !!!! Dit wil se die dief "mag" maar jou eiendom betree, die dief het meer beskerming as die regmatige eienaar ??? Belaglik !!!!
Tipis. Hy moes seker maar gaan stilstaan het en toekyk hoe hulle verder steel. Of hom ook nog geskiet het. O, wette bestaan net om daarmee te maak wat hulle wil. Die blankes is altyd aan die verkeerde kant maak nie saak wat jy doen nie.
,,,,,,,,,,,,,Polisie het n onuitbare bron van finansies om miljoene rande uit te betaal vir onregmatige arrestasies,,,,,,,,,,,,moet dat die polisiebeamptes wat so graag wil "Witmense" toesluit verantwoordelik hou vir onregamtige arrestasies!